Die Camdebo Nasionale Park skep só werken gee jeug hoop
WinterHOOP is meer as net komberse en klere!
Die NG Gemeente Welgemoed het hulle jong kinders en tieners ingespan om uit te reik na die haweloses in Kaapstad. Op Sondag 29 Mei het die jongspan worsrolletjies voorberei vir die ongeveer 60 hawelose mense wat nagskuiling vind by MES Kaapstad in Bellville. Die tieners het die worsrolletjies bedien en saam met die MES-kliënte gekuier. Dit is met groot waardering ontvang, en soms is dit 'n eenvoudige worsrolletjie of koppie sop wat 'n hart weer kan warm maak van die wete dat mense omgee.
Gaan na www.winterhoop.org vir meer inligting oor aflaaipunte vir donasies, en ook hoe jy 'n verskil in iemand se lewe kan maak.
Paul McCartney en John Lennon sing weer saam
Volmaan oor die see
SA se judotweeling op pad na Statebondspele
Kuns met kontant – Anna Davel
Kuns met kontant – Juanita du Plessis
Kelnerin red seun met nota
Dinsdag: 14:45 - 15:00
OU LIEFDE ROES deur Joe Kleinhans
Episode 4: Die Maraislandgoed sou nie naastenby so goed presteer het, was dit nie vir sy voorslag voorman Dennis September nie. As Buks Marais sê "Spring!" vra Dennis "Hoe hoog, Meneer?" sonder 'n woord teëspraak. Maar noudat Dennis vir Glennis de Bruyn by Kweek & Koffie raakgesien het, sluip daar soms aarseling in sy werksywer in. Hy sukkel om verby haar huis te ry, en dit kry hom spoedig in die moeilikheid.
Dinsdag: 19:30 - 20:00
Kompas met Mar-li van der Merwe
Mar-li van der Merwe gesels met Elzette Brown van die Wes-Kaapse Onderwysdepartement se e-leer-direktoraat, oor digitale hulpbronne. Aktrise Des-Lee McKenzie klets oor haar ervarings as onderwyseres, en die groot rol wat tegnologie in die klaskamer in Suid-Korea speel.
Terrance April het nuus oor die laaste konsert in die Johannesburg Filharmoniese Orkes se winterseisoen. Stephan Fourie van Cape Town Theatre Company vertel van die nuwe The Star Theatre, en die produksie The Great Gatsby. Die vertaler en regisseur, Paul du Toit, en aktrise Erika Marais gesels oor die toneelstuk, Die goeie pa. Coert Grobbelaar vertel van die volgende S. Le Roux Marais gedenkuitvoering by die Afriforumteater. Elton: The Experience word in Linden in Johannesburg aangebied. Brett de Groot vertel vir Christelle Webb-Joubert van die produksie. Stephan Gericke is die dirigent van die projek-koor, Unison Voices. Hy vertel van hulle volgende projek waarin 'n nuwe werk van Karl Jenkins uitgevoer word.
Dinsdag: 21:20 - 21:50
Vers en Klank met Sophia van Taak
Die seevaarders van ouds was sekerlik van die dapperse mense ooit. Om die ongekarteerde stormsee aan te durf, het vir sommige groot rykdom bekom, maar ander het nooit weer aan wal gestap nie. Luister na verse oor die rampe waardeur 'n paar skeepskapteine en hulle bemannings getref is. Jy kan uitsien na verhalende gedigte oor die volksheld Wolraad Woltemade, die groot, wit walvis Moby Dick se skrikbewind en natuurlik ook daardie spookskip, die Vlieënde Hollander. Die voorleser is Anrich Herbst.
Dinsdag: 21:50 - 22:10
Kortom met Johny Klein
Nie alle spookstories hoef bangmaakstories te wees nie… Rika Sennett lees Jan van Tonder se kortverhaal, DIE TOLLENAAR.
Dinsdag: 23:10 - 23:59
Geestesgesondheid met Johan van Lill
Johan van Lill praat met Elzette Fritz oor wat jou te doen staan wanneer jy voel dat alles om jou buite beheer is. Jou gesinslewe, werk, beurtkrag en vele ander dinge maak dit vir jou onmoontlik om dinge te organiseer en te laat werk. Hoe gemaak as jy voel jy is buite beheer?
Woensdag: 05:00 - 05:30
Ons kuier in die koudste deel van die land. Dries Pienaar is 'n Dohne-Merino-boer van Collingham in die Stormberge, en ons hoor wat sy benadering tot sy boerdery is. Die Toyota SA Jong Afslaerskompetisie is in volle swang. Talle streekswenners is aangewys, en Soya Jita bring ons op hoogte. Silosakke as stoorvorm vir kuilvoer het redelik onlangs eers deel van die Suid-Afrikaanse kuilvoerlandskap geword. Richardt Venter van AgSci Unlimited gesels oor die voor- en nadele hiervan.
Woensdag: 14:45 - 15:00
Episode 5: Tersia Radlof huil oor haar flenterdroom. Sy is kwesbaar. Enige aanloklike aanbod kan maklik met haar kop smokkel. Buks Marais weet dit maar alte goed. Daarom aarsel hy nie om Tersia met 'n baie aanloklike aanbod te konfronteer nie.
Die skrywer en dramaturg Athol Fugard het op 11 Junie sy 90e verjaarsdag gevier. Kom luister saam na 'n profiel oor hom, saamgestel deur wyle Margot Luyt, waarin bekende teatermense, soos Sandra Prinsloo, John Kani, Marius Weyers en Yvonne Bryceland oor Fugard en sy werk gesels. Fugard self kan ook daarin gehoor word. Dan kan jy luister na 'n uittreksel uit 'n 1993-onderhoud waarin Fugard aan Gerda Coetzee vertel oor die inspirasie vir sy bekende Master Harold and the Boys. In Johan Myburg se internasionale bydrae, gesels hy oor Ruth Ozeki en haar boek The Book of Form and Emptiness, en die polemiek rondom 'n onlangse uitlating van die topverkoperskrywer James Patterson.
Sluitingsdatum: Maandag 1 Augustus 2022
Groot prysgeld vir skrywers van radiodrama
Die RSG Radiodrama-skryfkompetisie is vanjaar 26 jaar oud. Dié jaarlikse kompetisie kan bestempel word as die oudste dramakompetisie in...
Almal sien al maande uit na 'n nuwe biografie van Elvis Presley, wat mense sal teruglok teaters toe. En…
FIRST LOVE is 'n kolossale teleurstelling. Dit gaan oor jong liefde, en hoe twee jongmense leer dat die weë…